Resursă educațională pentru disciplina Religie Ortodoxă
Designul unei activități de învățare cu suport digital

Profesor Damean Marioara Nicoleta
Școala Gimnazială nr.116, București

Clasa: a V-a
Disciplina: Religie ortodoxă
Domeniul II de conţinut: Iubirea lui Dumnezeu și răspunsul omului
Conţinutul învățării: Decalogul: importanța lui în viața omului
Timp de lucru: 10 minute

Competența specifică vizată:
2.2. Selectarea unor reguli de comportament moral-religios din diferite contexte de viață, din perspectiva unor criterii date.
Activitatea de învățare recomandată:
-exerciții de identificare a unor reguli de comportament în viața cotidiană, pornind de la poruncile din Decalog.

Designul activității de învățare online

Sarcina de învățare
Decalogul reprezintă Legea morală a Vechiului Testament, îndreptar de viaţă curată pentru oameni de atunci şi de acum.
Citește cu atenție afirmațiile următoare. În cazul în care apreciezi că afirmația este adevărată, direcționeaz-o spre partea unde se află cuvântul Adevărat, dacă apreciezi că afirmația este falsă, direcționeaz-o spre partea unde se află cuvântul Fals.
 Afirmații adevărate:
a) Cele zece porunci sunt darul iubirii lui Dumnezeu față de oameni și au fost scrise de mâna Domnului pe două lespezi de piatră.
b) Ele ne învață respectul față de Dumnezeu, dar și față de semeni.
c) Pe prima Tablă a Legii se găseau îndatoririle noastre față de Dumnezeu, iar pe a doua se găseau îndatoririle noastre față de semeni.
d) Împlinirea fiecărei porunci o realizăm prin comportamentul nostru din fiecare zi.
e) Moise a primit cele 10 porunci pe Muntele Sinai.
 Afirmații false:
a) Decalogul poate fi respectat parțial.
b) Cele zece porunci şi-au pierdut importanţa odată cu trecerea timpului.
c) Profetul Moise a primit Tablele Legii pe Muntele Taborului.
d) Legea cea Nouă a Mântuitorului Iisus Hristos a anulat Legea Veche.
e) La evrei, ziua odihnei era joia.
Feedback
Felicitări! Nu uita, Decalogul este un îndreptar spre calea binelui, către Dumnezeu!

Îndrumări metodice în vederea realizării activității de învățare online:
Exercițiul este realizat prin aplicația LearningApps și este un exercițiu de tip Adevărat-Fals. Elevul va preciza valoarea de adevăr a enunțurilor, direcționând piesele către Adevărat sau Fals. La sfârșit, piesele dispuse corect se vor înverzi, iar piesele dispuse incorect se vor înroși. La final elevul primește o apreciere! Activitatea de învățare: este realizată pentru învățarea online și offline, prezentată în două variante: LearningApps și Word.

Se completează în format electronic pe următorul link:
 
https://learningapps.org/watch?v=p451vf7g224
 



